eduline.hu - Felsőoktatás: U-Multirank: ezen a listán a CEU, a BME és az ELTE kapta a legjobb minősítést
Eduline 2019. június. 22. 12:00
U-Multirank: ezen a listán a CEU, a BME és az ELTE kapta a legjobb minősítést
A nemzetközi együttműködések és kutatási hatékonyság alapján a magyar egyetemek közül a CEU, a Budapesti Műszaki és Gazdaságtudományi Egyetem, valamint az Eötvös Loránd Tudományegyetem kapta a legtöbb kiváló minősítést a U-Multirank 2019-es felmérésének készítőitől.
A U-Multirank 2019-es felmérésének készítői 96 ország 1700 egyetemét (köztük 15 magyar egyetemet) vizsgáltak egy ötfokozatú skála szerinti értékeléssel (a legjobb A-tól a legkevésbé jó E-ig) – olvasható a Budapesti Műszaki és Gazdaságtudományi Egyetem oldalán.
Magyarországon a nemzetközi együttműködések és kutatási hatékonyság területén a CEU szerezte meg az elsőséget 13 kiváló, „A” minősítéssel, a második helyen végzett a BME az ELTE-vel holtversenyben, egyenként 7 „A” értékkel.
A U-Multirank a 2008-as francia EU-elnökség alatt szervezett konferencián indult kezdeményezés kiteljesedése. Az eseményen egy olyan új egyetemi rangsor létrehozására törekedtek, amelynek módszertana nemzetközi összefüggésben képes visszaadni a kimagasló teljesítmények sokféleségét – teszik hozzá.
A U-Multirank objektív szempontokon és adatokon alapul: a teljesítménytényezők lényegesen szélesebb skálája szerint rendezi az egyetemeket, és így a többi nemzetközi felsőoktatási rangsorhoz képest reálisabb és felhasználóbarátabb eligazítást ad. Az új, többdimenziós felmérés öt kulcsterületen – a kutatás elismertsége, a tanítás és tanulás minősége, a nemzetközi orientáció, a tudástranszfer sikeressége (pl. működő és induló vállalkozásokkal kötött partnerségek) és regionális szerepvállalás – több különböző indikátor segítségével minősíti az intézményeket – teszik hozzá.
Pályakezdés Eduline 2019. november. 13. 06:02
Érettségi-felvételi Eduline 2019. november. 12. 11:04
Felnőttképzés Eduline 2019. november. 12. 09:03
Campus life Szponzor tartalom 2019. november. 11. 19:05
Csik Veronika 2019. november. 08. 05:00
Iskolaérettségi vizsgálatok: továbbra is sok a kérdés az új rendszer körül
Eduline 2019. november. 08. 06:00
Mi történt, mielőtt eltörölték a nyelvvizsga-követelményt, és mi lesz ezután?
Eduline 2019. november. 07. 11:04
Eduline 2019. november. 07. 16:05
Négy szuper ingyenes app, hogy flottul menjenek a vizsgák
Eduline 2019. november. 05. 12:04